રાજ્યમાં આગામી 15 નવેમ્બરથી મગફળીની ખરીદી કરવામાં આવશે. રાજ્યભરમાં કુલ ૧૨૨ કેન્દ્રો પર ખરીદી શરુ કરવામાં આવશે. મગફળી ખરીદીનું વિડીયો રેકોર્ડીંગ થશે તથા નાયબ કલેકટરની સ્કોડ સમયાંતરે કેન્દ્રોની ચકાસણી કરશે. હાલમાં રાજ્યમાં ૧૪.૫૮ લાખ હેક્ટરમાં મગફળીનું વાવેતર થયું છે જેમાં અંદાજીત ૨૬.૯૫ લાખ મેટ્રિક ટન ઉત્પાદન થશે અને હેક્ટર દીઠ ૧૮૩૬ કિલો અંદાજીત ઉત્પાદન રહે તેવો અંદાજ છે. નવા ભાવના કારણે ખેડૂતોને પોષણક્ષમ ભાવ મળી રહે તેવો સરકારે વિશ્વાસ વ્યક્ત કર્યો છે. આ વખતે ગુજકોટને બાકાત કરીને હવે માત્ર એજન્સી નાફેડ(નેશનલ એગ્રિકલ્ચર કોઓપરેટિવ માર્કેટિંગ ફેડરેશન ઓફ ઇન્ડિયા લિમીટેડ) મગફળીની ખરીદી કરશે. એટલે કે, નવી ખરીદી નાફેડ દ્વારા કરવાની જાહેરાત સરકારે કરી છે.